If I Say, I Love You

"**If I Say, I Love You**" (Korea: 오늘만 I Love You; lit. Baino no, muhang oku dika) nopo nga iso sinding i rinakam do tinimungan kusai Korea Kabaatan BoyNextDoor. Pinalabus do KOZ Entertainment o sinding diti sabaagi single digital koiso ontok 6 Milatok 2025. Puru tinimungan i Taesan om Woonhak minonuat sinding diti miampai monunuat sinding miampai i Kako. Nonuan ponginruaian sabaagi sinding dance-pop, "If I Say, I Love You" nopo nga kokomoi topurimanan "noputut goos", popokito topurimanan kalaps nokopitongkiad miampai kouhangan i d suang gaya osririba kotumbayaan tinan. Pinalabus o single diti miampai muzik vidiu miampai tema timpu osodit i kiwaa roromu plot slice of life. 

Sundung nokotorimo tisuli kritikal i osuhatan, nokotorimo o sinding "If I Say, I Love You" do gaa maso promosi id suang abaabayan muzik id Korea Kabaatan. Pinalabus o versi Boros Jipun do sinding dii sabaagi single digital ontok 31 Milatok maya Universal Music Japan.

## Latar likud
Minapalabus o BoyNextDoor do extended play (EP) kotolu ii no *[[19.99 (EP)|19.99]]* ontok Manom 2024, i manahak tarad kumaa ekspresi tinan om introspeksi, poingimpou koinganan tinimungan dii soira nakawaya koundolihon kumaa kapangaan (adulthood). EP nopo dii nga diterajui do single "Dangerous" om "Nice Guy", i popokito tema kosurilagan om kotumbayaan kumaa tinan sondii. Sabaagi sokodung kumaa *19.99* om kolobusan pogulu dii, minongimpuun o BoyNextDoor do jelajah koiso diolo, Knock On Vol.1 Tour. Maso kosolimbahan koiso diolo hilo Inspire Arena id Incheon, minanahak o tinimungan dii do kopoilaan kokomoi single koiso diolo ii no "If I Say, I Love You".

## Komposisi

"If I Say, I Love You" nopo nga iso sinding dance-pop rancak miampai timpu duo minit om 41 saat. Minonuat i Taesan om Woonhak do roroiton sinding dii, miampai Kako om Woonhak i noonuan do kredit sabaagi monunuat miampai. Tambalut kolaborasi pointatap miagal do Pop Time, Kako, Ryo, om Zico minonupu sinding dii om i Pop Time, Daily, om Likely nopo nga minonguhup id suang koponguludan muzik.

Miampai tudu papaasil "naratif wagu" kalapas tema di "kikotumbayaan tinan om katama" id suang *19.99*, moninganai o puru tinimungan do topurimanan "ohimpitan/olunggui" id suang sinding dii. Roroiton nopo sinding dii nga popokito kouyuuyuhon kalapas noputut piupusan miampai nada di oluduk om mongunsasana tinan sondii, mantad perspektif sukod wagu. Puru tinimungan i Riwoo minapatayad do gama tema roroiton, produksi sinding i aransak nuru kiwaa kopotunuyan vokal i osulimbang id pialatan otood om olunggui.

## Koponorimaan kritikal

Id suang ulasan 1.5-rombituon montok bukakak id suang talian *[[IZM]]*, kipomusarahan i So Seung-geun do kiwaa piagalan do sinding dii miampai single di Choi Ye-na ontok toun 2024 ii no "Nemonemo". Tumanud dau, woyo produksi poimbida do KOZ om "melodi i winonsoi-wonsoi om koburuon sinding i au apatong" manahak koluhoyon vokal puru tinimungan om nogi monginruai asil kolimpupuson sabaagi iso "kemerosotan".

## Muzik vidiu
Muzik vidiu montok "If I Say, I Love You" nopo nga tumanud struktur susuyan, popokito koonom-onom puru tinimungan sabaagi personaliti mogisuusuai montok songulun tanak kusai i kotimbaba do au tinorimo. Miampai ninaru apat minit om walu saat,  popokito o vidiu dii do plotslice of life miampai latar likud timpu tosogit.

## Kapamagatangan
Nakalantoi kumoinsan o sinding "If I Say, I Love You" id abaabayan muzik ontok 16 Milatok 2025, maya episod do *[[M Countdown]] om kalantayan koduo ontok 19 Milatok 2025, maya episod do [[Inkigayo]]*.

## Kopolobusan om promosi
"If I Say, I Love You", miampai muzik vidiu dau, pinalabus ontok 6 Milatok 2025. Pinointutun o single diti miampai konsep timpu tosogit, om pinalabus o imej promosi ontok 27 om 28 Momuhau. Miniuhup o tinimungan diti miampai rangkaian gedung serbaneka Shinsegae montok poposolimbou vidiu muzik dii doid papan iklan digital mercu tanda id gedung toponsol diolo hilo Myeong-dong, Seoul. Versi jipun nopo do sinding diti nga pinalabus sabaagi single digital ontok 31 Milatok.

### Kosimbanon roroiton
Gama do kaampayan frasa boros Jipun montok  id korus, nuru o KOZ do monimban bangki dii kumaa boros Inggilis ii no "I want you" id suang piipiro promosi montok televisyen terestrial.Songulun upisol koposolimbahan i tinurubung do *[[The Dong-A Ilbo|The Dong-a Ilbo]]* minapatayad do sundung pogoduhan pointongkop kokomoi koubasanan pop Jipun i pinoindalan do bagas ponorikohon i Kim Dae-jung numaan iduo' ontok Milatok 2004, kooturan kokomoi kopomogunoon boros Jipun id sinding do Korea kakal po au otolinahas, om kootuson nopo kokomoi dii nga tumanud do paapapalabus i "manahak pomusarahan kokomoi sentimen anti-Jipun".

## Carta

### Carta monikid minggu

### Carta monikid wulan

## Sajara kopolobusan

## Sukuon